Meyers Konversations-Lexikon

Meyers Konversations-Lexikon er et stort tysk encyklopedisk verk med generelt innhold. Det ble utgitt i det 19. og 20. århundre i flere opplag av Bibliographischen Institut og oppkalt etter grunnleggeren Joseph Meyer. Videreutviklingen av leksikonet ble i 1986 overtatt av Brockhaus Enzyklopädie, etter at forlagene Brochaus-Verlag og Bibliographische Institut ble fusjonert til Bibliographischen Insitut & F. A. Brockhaus.

Den første utgaven (Ur-Meyer)

Joseph Meyer utga som direktør for Bibliographischen Insitut i Hildburghausen i  den tyske delstaten Thüringen, Store konversasjonsleksikon for de dannete klasser (tysk: Große Conversations-Lexicons für die gebildeten Stände (1839–1855)). Det finnes ingen opplysninger om hvilket opplag som var planlagt for den første utgaven eller prosjektet hadde noen tidsfrist. Etter seks år var det utkommet 14 bind som dekket en femdel av alfabetet. Ytterligere seks år gikk før det 46. og siste bindet var utgitt. Seks kompletteringsbind avsluttet verket i 1855. Med sine 52 bind var dette det største tyske leksikonet i det 19. århundret og gikk under navnet der Wunder-Meyer (den fantastiske Meyer). Da den neste utgaven av forlaget ble kalt den første, går Joseph Meyers leksikon under navnet Ur-Meyer. Hele leksikonet gikk i nytt opplag 1858-59.
Leserne kunne ta kontakt med utgiverne på Bibliographischen Institut. Hvert nye bind inneholdt et vedlegg med den korrespondansen som hadde funnet sted mellom leser og utgiver, det såkalte Korrespondenzblatt.

Senere utgaver

Etter Joseph Meyers død i 1856 overtok hans sønn Herrmann Julius (1826–1909) videreutviklingen av leksikonet, Herrmann Julius Meyer utga mellom 1857 og 1860 Nye konversasjonsleksikon for alle (tysk: Neues Konversations-Lexikon für alle Stände). Denne nye utgaven (som offisielt er den første) var med sine 15 bind vesentlig mindre innholdsrik. Som en billigere variant ble utgitt Meyers håndleksikon over alminnelig viten (tysk: Meyer's Hand-Lexicon des allgemeinen Wissens) den såkalte Lille Meyer (tysk: Kleine Meyer) i motsetning til den store (Grosse) Meyer. 
Andre utgave kalt Neues Konversations-Lexikon, ein Wörterbuch des allgemeinen Wissens. 2., gänzlich umgearbeitete Auflage (N K-L, en ordbok for alminnelig kunnskap, andre fullsteindig omarbeidete utgave) kom i 1861–1867. 
Fra tredje utgave kalt Eine Encyklopädie des allgemeinen Wissens. 3., gänzlich umgearbeitete Auflage (en encyklopedi over alminnelig kunnskap, tredje helt omarbeidete utgave) 1874–1884, ble leksikonet utgitt i Leipzig.
Den fjerde utgaven (1885–1892), hadde 16 bind og 3 registerbind. I den femte utgaven (1893 til 1897) økte leksikonet til 17 ordinære bind og 4 registerbind, og ble utgitt i et opplag på 233 000 eksemplarer. 
Under den første verdenskrigen stanset leksikonarbeidet. Den 7. og 8. utgaven ble kalt Meyers Lexikon. og utkom 1925. Den 8. utgaven ble som følge av den andre verdenskrigen ikke fullført. Da innholdet hadde vært gjennom sensuren gikk den under navnet Den brune Meyer.
Forlagets bygninger ble fullstendig ødelagt under bomberaidene mot Leipzig i 1943–1944. I 1953 ble produksjonen flyttet fra Leipzig i daværende DDR til Mannheim i Forbundsrepublikken Tyskland (Bibliographisches Institut AG), mens det i Leipzig fortsatt fantes VEB Bibliographisches Institut.

Fusjon med Brockhaus

Etter fusjonen mellom de to leksikonforlagene Bibliographisches Institut og F. A. Brockhaus i 1984 ble utgitt Meyers lommeleksikon (tysk: Meyers Taschenlexikon) i ett bind, Meyers lommeleksikon i 12 bind (tysk: Meyers Taschenlexikon in zwölf Bänden) og Meyers store lommeleksikon i 25 bind (tysk: Meyers Großem Taschenlexikon in 25 Bänden), med skoleelever og studenter som målgruppe, mens det klassiske leksikonet ble utgitt under merket Brockhaus.

Onlinetilbud

Fra 2006 til 2009 tilbød forlaget ca. 150 000 artikler fra Meyers Lexikon i 24 bind under navnet Meyers Lexikon online, gratis på internett. Ifølge forlaget hadde leksikonet 14 millioner oppslag i måneden. Dette tilbudet ble imidlertid trukket tilbake 23. mars 2009. Begrunnelsen var at innholdet i onlineversjonen av Meyers Lexikon konkurrerte for sterkt med Brockhaus Enzyklopädie og at man ønsket å markedsføre leksikon kun under ett merke, nemlig Brockhaus.

Fjerde utgave: Retrobiblioteket

Den fjerde utgaven som kom mellom 1885 og 1890 er opphavsrettslig fri. Rettighetshaveren Bibliographisches Institut & F.A. Brockhaus AG har for øvrig samtykket og støttet digitaliseringen. Alle bindene er skannet og teksten gjort tilgjengelig som OCR-tekst på internett. Med registerbindet, årssupplementene 1891 og 1892 så vel som de fleste store bildene (de fleste DIN A3) er til sammen ca. 20 000 sider digitalisert. Til og med supplementsbindene 17 og 19 er alle tekstene gjennomgått minst en gang og korrigert. I teksten er hyperlinker til de tilhørende stikkordene.
Dette tilbudet kan nås på Retrobiblioteket